Μάικλ Αντόνιο

Ο Μάικλ Αντόνιο (28 Μαρτίου 1990) είναι Τζαμαϊκανός ποδοσφαιριστής ο οποίος αγωνίζεται ως επιθετικός για λογαριασμό της Γουέστ Χαμ και της εθνικής ομάδας της Τζαμάικας.

Γεννημένος στο Λονδίνο, ο Μάικλ Αντόνιο ξεκίνησε την καριέρα του από την ερασιτεχνική Τούτινγκ και Μίτσχαμ Γιουνάιτεντ, πριν αποκτηθεί από την Ρέντινγκ το 2008. Δεν κατάφερε όμως να βρει θέση βασικού και δόθηκε δανεικός στις Τούτινγκ και Μίτσχαμ Γιουνάιτεντ, Τσέλτενχαμ Τάουν, Σαουθάμπτον, Κόλτσεστερ Γιουνάιτεντ και Σέφιλντ Γουένσντεϊ, η οποία και τον απέκτησε το 2012. Σκόραρε 12 γκολ σε 64 εμφανίσεις. Το 2014 αποκτήθηκε από τη Νότιγχαμ Φόρεστ για περίπου 1,5 εκατομμύριο λίρες, όπου με τις εμφανίσεις του τράβηξε το ενδιαφέρον της Γουέστ Χαμ, η οποία τον απέκτησε για περίπου 7 εκατομμύρια λίρες. Αγωνίστηκε σε πολλές θέσεις πρωτού γίνει ο κύριος επιθετικός της ομάδας. Τον Αύγουστο του 2021 έγινε ο πρώτος σκόρερ όλων των εποχών της Γουέστ Χαμ στην Πρέμιερ Λιγκ και ήταν ο παίκτης του μήνα για τον Ιούλιο του 2020 και τον Αύγουστο του 2021.

Ο Μάικλ Αντόνιο είχε απορρίψει το 2016 προτάσεις να αγωνιστεί με την εθνική Τζαμάικας, καθώς προτιμούσε την εθνικής Αγγλίας, όμως τον Φεβρουάριο του 2021 προσεγγίστηκε ξανά και συμφώνησε. Αγωνίστηκε πρώτη φορά για την εθνική Τζαμάικας τον Σεπτέμβριο του 2021.

Παραπομπές 

Τζαμαϊκανοί ποδοσφαιριστές
Επιθετικοί ποδοσφαιριστές
Ποδοσφαιριστές Εθνικής Τζαμάικας
Ποδοσφαιριστές Σαουθάμπτον ΦΚ
Ποδοσφαιριστές Κόλτσεστερ Γιουνάιτεντ
Ποδοσφαιριστές Σέφιλντ Γουένσντεϊ
Ποδοσφαιριστές Νότιγχαμ Φόρεστ
Ποδοσφαιριστές Γουέστ Χαμ Γιουνάιτεντ
Ποδοσφαιριστές Πρέμιερ Λιγκ